উপাচার্য বলেন, শুরু থেকেই ঢাকা বিশ্ববিদ্যালয় তার শিক্ষার্থীদের সর্বাঙ্গীন শিক্ষা ও জ্ঞানের সঙ্গে পরিচয় করিয়ে দিয়েছে। আর সেই শিক্ষায় দীক্ষিত হয়ে এই বিশ্ববিদ্যালয়ের ছাত্র-শিক্ষকরা বিভিন্ন সময়ে জাতির প্রয়োজনের মুহূর্তে যুগান্তকারী পদক্ষেপ নিয়েছে। বাংলা ভাষা ও বাংলাদেশের স্বাধীনতা আন্দোলনে ঢাকা বিশ্ববিদ্যালয় যে ভূমিকা পালন করেছে, তা পৃথিবীর ইতিহাসে বিরল। উপাচার্য ভাষা আন্দোলন ও স্বাধীনতা আন্দোলনসহ বিভিন্ন সময়ে গণতান্ত্রিক আন্দোলনে জীবন দেওয়া বিশ্ববিদ্যালয়ের ছাত্র, শিক্ষক ও কর্মচারীদের স্মরণ করেন। এ ছাড়াও তিনি জঙ্গিবাদের কারণে গুলশানের হলি আর্টিসানসহ অন্যান্য স্থানে নিহতদের প্রতি শ্রদ্ধা জানান।